stanford-oval/wikipedia huggingface dataset:
הפסגות הגבוהות ביותר בישראל

הר החרמון, הגבוה בישראל
הר החרמון ומרחב צפון רמת הגולן מכוסים שלג, אזור זה מתכסה בשלג מספר פעמים בשנה בשל גובהו הרב
החרמון, הר דב וקו התלים של רמת הגולן בנוף מהר אדיר
בישראל ובשטחים שתחת שליטתה 50 פסגות בגובה 1,000 מטרים ומעלה מעל פני הים. הטבלה הבאה כוללת את 50 פסגות ההרים של ישראל בגובה של לפחות 1,000 מטרים מעל פני הים.
נכון ל-2025 הנקודה הגבוהה ביותר בשליטת ישראל היא פסגת החרמון, בגובה 2,814 מטרים מעל פני הים, פסגה זו היא הגבוהה ביותר בין הר הלבנון עד לצפון אתיופיה. פסגה זו נכבשה על ידי ישראל במלחמת יום הכיפורים משטח סוריה, ונמסרה בחזרה במסגרת הסכם הפרדת הכוחות בין ישראל לסוריה במאי 1974, הפסגה נכבשה מחדש במבצע חץ הבשן במלחמת חרבות ברזל לאחר נפילת משטר אסד, ונכון לפברואר 2025 ישראל שולטת בכל רכס החרמון שהיה בשליטת סוריה עד דצמבר 2024.
ממלחמת העצמאות ועד מלחמת ששת הימים ההר הגבוה בישראל היה הר מירון בגובה 1,208 מטרים מעל פני הים. מאז נמדדת פסגת ההר בגובה 1,204 מטרים מעל פני הים, בשל הקמת בסיס יב"א 506 על פסגת ההר, שאר פסגות רכס מירון מגיעות למעט מעל 1,000 מטרים מעל פני הים.
בין מלחמת ששת הימים למלחמת יום כיפור ומהסכם הפרדת הכוחות במאי 1974 ועד חודש דצמבר 2024 הייתה הפסגה הגבוהה בישראל בגובה 2,248 מטרים ממערב לבסיס מצפה שלגים על רכס החרמון. בתחילת המאה ה-21 נמצאות בשליטת ישראל ארבע פסגות בולטות מעל 2,000 מטרים, והן פסגת החרמון, הר שיאון, מצפה שלגים והר שקד.
נכון לפברואר 2025 היו בשליטת ישראל לפחות 50 פסגות בולטות מוכרות מעל לגובה 1,000 מטרים, 34 מתוך 50 פסגות אלה נמצאות בחרמון ובצפון רמת הגולן, 10 פסגות בגליל העליון, 4 פסגות בהר הנגב, פסגה אחת בהרי בנימין ופסגה אחת בהר חברון. רכסים אלה נחשבים לאזורים הקרים במדינה ולעיתים בחורף יורד בהם שלג.
רבים מההרים ברשימה אינם הרים בפני עצמם, אלא תלים בולטים אשר פסגתם גבוהה ביחס לפני הים, כמו קו התלים הישראלי ברמת הגולן.
היישוב הגבוה ביותר בישראל הוא מג'דל שמס אשר בנוי על רכס החרמון, ושכונותיו הגבוהות ביותר מגיעות לגובה 1,240 מטרים מעל פני הים.
גובה שיא לפי חבל ארץ

| שם ההר | חבל ארץ | גובה | יישוב סמוך |
| --- | --- | --- | --- |
| הר חרמון | מול הלבנון | 2,814 | מג'דל שמס |
| הר ורדה | רמת הגולן | 1,226 | מסעדה |
| הר מירון | הגליל העליון | 1,204 | בית ג'ן, מירון |
| הר רמון | הנגב | 1,037 | מצפה רמון |
| הר חלחול | הר חברון (והרי יהודה בכלל) | 1,026 | חלחול |
| הר בעל חצור | הרי בנימין | 1,016 | עפרה, סילוואד, דיר ג'ריר |
| רכס כנוב | מדבר יהודה | 945 | מיצד, פני קדם |
| הר עיבל | השומרון | 940 | שכם |
| הר שנאן | הרי נפתלי | 902 | מנרה |
| הר נשף | הרי אילת | 900 | אילת |
| הר גילה | הרי ירושלים | 917 | הר גילה |
| הר כמון | הגליל התחתון | 602 | כמון |
| הר יונה | הרי נצרת | 573 | נוף הגליל |
| רום כרמל | הכרמל | 546 | עספיא |
| הר מלכישוע | הגלבוע | 536 | מלכישוע, מיטל |
| גבעת המורה | עמק יזרעאל | 515 | דחי, עפולה |
| גבעת אגוזית | שפלת יהודה | 454 | אליאב |
| הר תמנע | הערבה | 453 | אליפז |
| גבעה 400 | רמות מנשה | 400 | מגידו |
| סרטבה | בקעת הירדן | 377 | משואה |
| מצפה אלות | רמת סירין | 368 | מנחמיה, יבנאל |
| תל לכיש | חבל לכיש | 268 | לכיש |
| גבעת קוזלובסקי | בקעת אונו | 87 | גבעתיים |
| הר המזבלה | השרון | 82 | הוד השרון |
| הר סדום | בקעת ים המלח | 164- | מפעלי ים המלח, נווה זוהר |
היישובים הגבוהים ביותר בישראל

| שם | גובה מקסימלי | חבל ארץ | מחוז |
| --- | --- | --- | --- |
| מג'דל שמס | 1,260 | החרמון | מחוז הצפון |
| בוקעאתא | 1,130 | רמת הגולן | מחוז הצפון |
| נמרוד | 1,110 | החרמון | מחוז הצפון |
| אודם | 1,090 | רמת הגולן | מחוז הצפון |
| אל-רום | 1,070 | רמת הגולן | מחוז הצפון |
| בית ג'ן | 1,050 | הגליל העליון | מחוז הצפון |
| נווה אטי"ב | 1,027 | החרמון | מחוז הצפון |
| חלחול | 1,026 | הר חברון | מחוז יהודה ושומרון |
| חברון | 1,021 | הר חברון | מחוז יהודה ושומרון |
| מסעדה | 1,007 | רמת הגולן | מחוז הצפון |
| קריית ארבע | 1,004 | הר חברון | מחוז יהודה ושומרון |
| נווה דניאל | 997 | גוש עציון | מחוז יהודה ושומרון |
| מרום גולן | 996 | רמת הגולן | מחוז הצפון |
| אלוני הבשן | 985 | רמת הגולן | מחוז הצפון |
הרים גבוהים נוספים

מצפור האלף – 997 מטרים, גוש עציון
הר שגיא – 996 מטרים, הר הנגב
הר חירם – 996 מטרים, הגליל העליון
הר יוסיפון – 981 מטרים, רמת הגולן
הר שיפון – 971 מטרים, רמת הגולן
הר כנען – 955 מטרים, הגליל העליון
רכס כנוב – 945 מטרים, הר חברון
הר עיבל – 940 מטרים, השומרון
הר פרס – 929 מטרים, רמת הגולן
הר מנוח – 915 מטרים, הר חברון
הר שנאן – 902 מטרים, הרי נפתלי
הר נשף – 900 מטרים, הרי אילת
נבי סמואל – 884 מטרים, הרי ירושלים
ראו גם

ההרים הגבוהים בעולם
גאוגרפיה של ארץ ישראל
גאולוגיה של ישראל
אקלים ארץ ישראל
הערות שוליים

↑    אסף סלע, ‏החרמון המופלא, בעיתון מקור ראשון, 18 באפריל 2022
↑  ליאור בן ארי, יואב זיתון, צה"ל כבש את החרמון הסורי. נתניהו וכ"ץ בגבול: זה יום היסטורי, באתר ynet, 8 בדצמבר 2024
↑  לא רק בירושלים: השלג הגיע גם לנגב, באתר mynetbeersheva, ‏18 בפברואר 2021
↑  כל המקומות הכי גבוהים בארץ, באתר אקלימוס, ‏7 בפברואר 2023
↑  החרמון של גוש דן: הישראלים נוהרים לשלג בבנימין, באתר ערוץ 7, 27 בינואר 2022
↑  מצפור מגדל שמס-עליון - עמוד ענן, באתר amudanan.co.il
↑  עמוד ענן - המדריך השיתופי לידיעת הארץ, באתר amudanan.co.il
ג'פרי דאנגל

| --- | --- |
אין תמונה חופשית
 לידה:  1957 (בן 68 בערך) 
 מדינה:  ארצות הברית 
 השכלה:  אוניברסיטת סטנפורד (1986)  Enterprise High School  אוניברסיטת סטנפורד 
 מעסיק:  אוניברסיטת קרוליינה הצפונית בצ'אפל היל 
 פרסים והוקרה:  פרס וולף לחקלאות (2025) 
 
ג'פרי לי דנגל (באנגלית: Jeffery Lee Dangl, נולד ב-13 באוקטובר 1957) הוא ביולוג אמריקאי. כיום הוא פרופסור לביולוגיה באוניברסיטת קרוליינה הצפונית בצ'אפל היל.
השכלה

דנגל השלים תואר ראשון במדעי הביולוגיה וספרות מודרנית, תואר שני במדעי הביולוגיה ותואר דוקטור באוניברסיטת סטנפורד. לאחר מכן, הוא השלים פוסט-דוקטורט עם עבודת תזה בחקר השבחת צמחים במחלקה לביוכימיה במכון מקס-פלאנק בעיר קלן, גרמניה.
קריירה

לאחר תקופה כמנהל קבוצת מחקר במעבדת מקס דלבריק במכון מקס-פלאנק לחקר השבחת צמחים, הצטרף דנגל לסגל ההוראה באוניברסיטת קרוליינה הצפונית בצ'אפל היל, שם הוא מכהן כפרופסור לביולוגיה על שם ג'ון נ. קאוץ'.
קריירה מחקרית

דנגל החל את הקריירה המחקרית שלו כאימונולוג, תוך חקר הגנים לשרשרת הכבדה של נוגדני עכברים. לאחר הדוקטורט, עבר לחקור את הצמח אראבידופסיס כמערכת מודל לחקר עמידות מחלות בצמחים. מחקריו עסקו בבסיס הגנטי והמולקולרי של רגישות ועמידות מחלות בצמחים, לרבות מנגנון יחס גן-מול-גן. יחד עם עמיתו ג'ונתן ד. ג'. ג'ונס, הציע את "מודל הזיגזג" להבנת האבולוציה המשותפת של גני עמידות בצמחים ואפקטורים של פתוגנים.
דנגל חבר במערכת של שמונה כתבי עת מובילים בתחומי גנטיקה, גנומיקה וביולוגיה תאית. בנוסף, שימש כחבר במספר ועדות ייעוץ מדעיות לחברות בתחום, וכיהן בתפקידים אדמיניסטרטיביים במספר אגודות לאומיות ובינלאומיות העוסקות במחקר בתחום הביולוגיה של צמחים.
הוקרה ופרסים

דנגל נבחר כחבר באקדמיה הלאומית למדעים של ארצות הברית בשנת 2007, חבר באקדמיה הגרמנית למדעים לאופולדינה בשנת 2003, ובאגודה האמריקאית לקידום המדע בשנת 2004. בשנת 2009 קיבל את הפרס של האגודה הבינלאומית לאינטראקציות מולקולריות בין צמחים למיקרואורגניזמים (IS-MPMI). מועצת האגודה ציינה כי "עבודתו החלוצית של דנגל בהבנת הבסיס המולקולרי של יחסי גומלין בין צמחים לפתוגנים תרמה תרומה עצומה להבנת תגובת החיסון המולדת בצמחים". באותה שנה הוענק לו גם פרס סטיבן היילס מטעם האגודה האמריקאית לביולוגיית צמחים. בשנת 2025 הוענק לו פרס וולף בחקלאות.
חיים אישיים

דנגל חולה בסוג נדיר של ניוון שרירים, ניוון שרירים פציוסקפולוהומרלי. הוא נשוי לביולוגית שרה גרנט.
הערות שוליים

1 2 3 4 5 6 7 8  Azar, B. (2010). "Profile of Jeffery L. Dangl". Proceedings of the National Academy of Sciences. 107 (30): 13203–13205. Bibcode:2010PNAS..10713203A. doi:10.1073/pnas.1008172107. PMC 2922171. PMID 20615942.
1 2 3  Marx, Vivien (2013-10-01). "Jeff Dangl". Nature Methods (באנגלית). 10 (10): 919. doi:10.1038/nmeth.2653. ISSN 1548-7105. PMID 24161968.
↑  "Jeff L. Dangl". Jeff L. Dangl (באנגלית אמריקאית). נבדק ב-2022-10-25.
↑  Jones, J. D. G.; Dangl, J. L. (2006). "The plant immune system". Nature. 444 (7117): 323–9. Bibcode:2006Natur.444..323J. doi:10.1038/nature05286. PMID 17108957.
↑  "Stephen Hales Prize". אורכב מ-המקור ב-2009-01-10. נבדק ב-2009-04-09.
↑  Dangl, Jeffrey L. (2014-06-01). "Interview with Jeffrey L. Dangl". Trends in Plant Science (באנגלית). 19 (6): 342–343. doi:10.1016/j.tplants.2014.04.003. ISSN 1360-1385. PMID 24794128.
| --- | --- |
בקרת זהויות :  NLI: 987007444829905171  BIBSYS: 90803268  CiNii: DA08699097  ISNI: 0000 0000 4127 9993  LCCN: no95005423  MGP: 250310  NTA: 125048459  ORCID: 0000-0003-3199-8654  SUDOC: 110476689  VIAF: 47471217   WorldCat (עם VIAF): 47471217
פריס ג'קסון

| --- | --- |

 לידה:  3 באפריל 1998 (בת 26) בוורלי הילס, ארצות הברית 
 שם לידה:  פריס-מייקל קתרין ג'קסון
 מוקד פעילות:  ארצות הברית 
 תקופת הפעילות:  מ-2003
 מקום לימודים:  תיכון ויליאם פלויד 
 סוגה:  פולק
 שפה מועדפת:  אנגלית 
 חברת תקליטים:  אפיק רקורדס 
 אתר רשמי
 פרופיל ב-IMDb
 
פריס-מייקל קתרין ג'קסון (באנגלית: Paris-Michael Katherine Jackson; נולדה ב-3 באפריל 1998) היא דוגמנית, שחקנית, זמרת ומוזיקאית אמריקאית. היא בתו השנייה של מייקל ג'קסון.
ביוגרפיה

ג'קסון נולדה בבוורלי הילס שבמדינת קליפורניה בארצות הברית. היא בתם של הזמר האמריקאי מייקל ג'קסון ודבי רואו. יש לה שני אחים, אח הגדול ממנה בשנה - פרינס מייקל, ואח הקטן ממנה בארבע שנים - פרינס מייקל השני. כשהייתה בת שנה התגרשו הוריה והיא ואחיה עברו למשמורת של ג'קסון. היא גדלה בחוות נוורלנד עם אחיה והסנדקים שלה הם אליזבת טיילור ומקולי קאלקין. לאחר שאביה נפטר בשנת 2009, היא ואחיה עברה למשמורת של סבתה, קתרין ג'קסון.
בחודש ינואר 2017 הופיעה על שער מגזין רולינג סטון. בחודש מרץ של אותה השנה חתמה על חוזה עם סוכנות הדוגמנות IMG Models. באותה השנה, ג'קסון גילמה דמות משנית בסדרת הטלוויזיה "סטאר".
בשנת 2018 הופיעה בסרט הקולנוע "גרינגו". בשנת 2021 שיחקה בסרט הדרמה "Habit" לצדה של בלה ת'ורן, ושיחקה בסדרת האימה האנתולוגית "סיפורי אימה אמריקאים" שיצר ראיין מרפי לרשת "FX".
בשנת 2020 היא חתמה על חוזה הקלטות עם ריפבליק רקורדס. הסינגל הראשון שלה, "Let Down" יצא לאור ב-29 באוקטובר 2020. את אלבום הבכורה שלה "Wilted" הוציאה לאור ב-18 בנובמבר 2020.
במרץ 2025 לוהקה לסרט Street Smart של הבמאית קתרין הארדוויק.
חיים אישיים

ג'קסון אמרה כי היא מחשיבה את עצמה לאפרו-אמריקאית מצד אביה.
בגיל 15 הייתה מכורה לסמים וניסתה להתאבד מספר פעמים. היא נשלחה לבית ספר טיפולי ביוטה ובחודש אוקטובר 2020 חשפה כי סבלה מהתעללות במוסד. חשיפה זאת באה בעקבות הסרט התיעודי של פריס הילטון אשר סיפרה על חוויות דומות באותו המוסד. ג'קסון סיפרה כי בעקבות החוויה התפתחה אצלה הפרעת דחק פוסט-טראומטית.
בשנת 2018 סיפרה בחשבון האינסטגרם שלה שהיא ביסקסואלית, אך מאוחר יותר הגדירה את עצמה כפאנסקסואלית.
בינואר 2025, פרסמה ג'קסון כי נגמלה מהתמכרותה לאלכוהול וסמים קשים כדוגמת הרואין, ושהיא חוגגת 5 שנים של פיכחות.
דיסקוגרפיה > אלבומי אולפן

2020: Wilted
פילמוגרפיה > קולנוע

| שנה | סרט | תפקיד |
| --- | --- | --- |
| 2018 | גרינגו (אנ') | נלי |
| 2021 | המרחק ביניהם | קורי |
| 2021 | Habit | חסוס |
| 2022 | Sex Appeal | דניקה |
| יפורסם בהמשך | Skinemax | יפורסם בהמשך |
| יפורסם בהמשך | Street Smart | יפורסם בהמשך |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | סטאר | רייצ'ל וואלאס | 4 פרקים |
| 2019 | צעקה | בקי | פרק: "The Deadfast Club" |
| 2021 | סיפורי אימה אמריקאים | מיה | 3 פרקים |
| 2023 | נחיל | היילי | פרק: "Honey" |
הערות שוליים

↑  WHERE ARE THEY NOW: MICHAEL JACKSON'S KIDS, BCK Online, ‏21 בפברואר 2019 (באנגלית)
1 2  קרן בר לב, ‏נערה טובה מבית רע: האבולוציה של פריס ג'קסון בתמונות, באתר ‏מאקו‏, 14 ביוני 2013
↑  Paris Jackson Blasts Joseph Fiennes' Michael Jackson Part, רולינג סטון, ‏12 בינואר 2017 (באנגלית)
↑  The Most Fascinating Celebrity Godparents, ואניטי פייר (באנגלית)
↑  Paris Jackson Makes Magazine Cover Debut for Rolling Stone, ערוץ E!, ‏24 בינואר 2017
↑  Paris Jackson landed a major modeling contract, USA Today (באנגלית)
↑  Lisa Respers France CNN, Paris Jackson debuts 'Let Down' and signs record deal, CNN
1 2  Rosy Cordero, Skeet Ulrich, Paris Jackson, Marcia Gay Harden & Virginia Madsen Among 7 Rounding Out Cast Of Catherine Hardwicke’s ‘Street Smart’, Deadline, ‏2025-03-14 (באנגלית אמריקאית)
↑  hermes, I consider myself black: Paris Jackson, The Straits Times, ‏16 בינואר 2017 (באנגלית)
↑  Paris Jackson Supports Paris Hilton, Says She Was Diagnosed with PTSD After Attending Similar School, PEOPLE.com (באנגלית)
↑  Paris Jackson speaks out in support of Paris Hilton, opens up about PTSD diagnosis, TODAY.com (באנגלית)
↑  Paris Jackson says she’s ‘not bisexual’ but ‘loves people for people’ - Entertainment NovaFM, NovaFM, ‏16 ביולי 2018 (באנגלית)
↑  אביטל סבט, ‏בתו של מייקל ג'קסון חושפת: "אני מכורה להרואין", באתר ‏מאקו‏, 9 בינואר 2025
| --- | --- |
בקרת זהויות :  MusicBrainz: 9d1818d3-0d61-4e76-b6c5-5b4883f792fd
נפילת ענקים

ערך זה עוסק בספר מאת קן פולט. אם התכוונתם לסיפור קומיקס של הענק הירוק, ראו .
| --- | --- |

 מידע כללי
 מאת:  קן פולט
 שפת המקור:  אנגלית
 סוגה:  רומן
 נושא:  מלחמת העולם הראשונה 
 מקום התרחשות:  אנגליה, רוסיה, ארצות הברית, ויילס 
 הוצאה
 הוצאה:  הוצאת מקמילן 
 תאריך הוצאה:  2010
 מספר עמודים:  900
 הוצאה בעברית
 הוצאה:  מודן הוצאה לאור
 תאריך:  2011
 תרגום:  נורית לוינסון
 סדרה
 סדרת ספרים:  טרילוגיית המאה
 הספר הבא:  שקיעת העולם
 קישורים חיצוניים
 הספרייה הלאומית:  003473922
 
נפילת ענקים (באנגלית: Fall of Giants) הוא רומן היסטורי מאת הסופר הוולשי קן פולט, שפורסם בספטמבר 2010. זהו הספר הראשון בטרילוגיית "המאה", העוקב אחרי מערכות היחסים של חמש משפחות במהלך המאה העשרים בין השנים 1911 עד 1924. הספר הראשון סוקר מאורעות גדולים כמו מלחמת העולם הראשונה, המהפכה הרוסית והמאבק למען זכות בחירה לנשים. הספר השני, "שקיעת העולם", והספר השלישי, "קצה הנצח", מתרחשים בתקופת מלחמת העולם השנייה ובמלחמה הקרה, בהתאמה.
עלילה > בריטניה

הרוזן אדוארד פיצהרבט, המכונה פיץ, בן 28, הוא האיש התשיעי בעשירי בריטניה בעל עשרות דונמים של מכרות פחם וחבר בבית הלורדים הבריטי. אתל ויליאמס, מתקבלת כסוכנת הבית באחוזתו של פיץ בוויילס הנקראת טיי גווין. ומארגנת את האירוע החשוב ביותר בתולדות העיירה: ביקור המלך ג'ורג' החמישי. בעת ביקורו אירע פיצוץ במכרה שבו נספו כעשרה כורים. אחיה של אתל, בילי, שהתחיל לעבוד במכרה כבר בגיל 13 היה בעת הפיצוץ במכרה וניסה לעזור ביחד עם אביו שעובד גם במכרה להציל כמה שיותר כורים. אתל מצליחה לשכנע את המלך לבקר את משפחות ההרוגים כדי לעורר אהדה בקרב פשוטי העם אבל אביה רואה את זה כפגיעה בבני מעמדה וניסיון להתנתק מהם ולעבור לצדם של המעבידים. לאחר המקרה מחליט הרוזן לפנות את משפחות ההרוגים ממקום מגוריהם כדי לאכלס אותו בכורים חדשים. אביה של אתל מארגן שביתה ופיץ בתגובה מחליט לפנות את כל הכורים. הרוזן פיץ מתאהב באתל ולאחר כחודש התברר לו שהיא בהריון ממנו, בדיוק באותו הזמן שהנסיכה ביאה, אשתו, גם נכנסת להריון. הרוזן מביא עורך דין כדי לוודא שהסיפור עם אתל לא יתגלה לעולם ומשלם לה כסף כדי שתשמור בסוד את היותו אב לבנה. אתל מסכימה לאחר שקנה לה בית בלונדון. כשהגיעה חזרה לבית הוריה והודיעה להם שפיטרו אותה משום שנכנסה להריון מחייל שנהרג בקרב. אביה מגרש אותה מן הבית. בעקבות גירוש אחותו בילי בורח מן הבית ומבין שהתעברה מפיץ ונשבע לנקום בו. בעת המלחמה פתחה אתל ביחד עם מוד עיתון שנקרא בפי הממשלה "חתרני" ובו עדויות משדה הקרב על עשרות הרוגים כדי לנסות ולסיים את המלחמה. בילי נשלח לשדה הקרב שם פוגש את הרוזן פיץ. הרוזן נפצע וחוזר לביתו וכשמגיע לבית הלורדים לשאת נאום בעד המשך המלחמה פוגש את אתל ומשכנעה להיות פילגשו ולזכות לחיים טובים יותר לה ולבנם. לאחר ששמעה ממנו את הנאום בעד המלחמה היא מסרבת ומחליטה להנשא לברני, חבר מטעם המפלגה השמרנית וביחד הם מנהלים מאבק גם על זכות הבחירה לנשים. במלחמה, בילי מואשם במסירת מידע לאחותו בעניינים סודיים והיא פרסמה זאת בעיתונה. בילי הובא לפני פיץ כשופט שפסק עליו עשר שנות מאסר. לאחר מאבק ממושך של אתל שוחרר בילי.
עלילה > בגרמניה

ואלטר פון ארליך, גרמני העובד בשגרירות הגרמנית בבריטניה מתאהב במוד, אחותו של הרוזן פיץ. אביו, אוטו, מזהירו שאם ישא אותה הוא יאבד את עבודתו בגרמניה בגלל היותה אנגליה ומנסה לשכנע את מוד לא להסכים לטובתו של ואלטר.
באותו הזמן ואלטר מנסה למנוע את התפרצותה של המלחמה אחרי שרוסיה איימה לפלוש לגרמניה בעקבות האולטימטום האוסטרי. מוד משתתפת בדיונים בפרלמנט ומקנה להם חשיבות רבה מאחר שהם אלה שיקבעו את עתידם המשותף של ואלטר ושלה. כמה חודשים לאחר פרוץ המלחמה, ואלטר מתחתן עם מוד בסודיות בכנסייה ומיד יוצא לגרמניה להשתתף בה. במהלך המלחמה ואלטר משתתף בשדה הקרב בקרבות פנים מול פנים מול הבריטים והרוסים. כשהוא חוזר לביתו לחופשה, אמו מנסה לשדכו לנערה גרמנייה בשם מוניקה והיא מנסה להבין מדוע הוא דוחה אותה ולא מוכן להתראות עמה עד שמגלה בארנקו תמונה של מוד. ואלטר משביעה שלא תגלה לאף אחד ואומר שהוא בסכנת חיים אם ידעו עליו שהוא נשוי לאנגליה בעת מלחמה. בביתו פוגש את גאס דיואר, שליח דיפלומטי אמריקני ושולח דרכו מכתב למוד שאומר שלא שכח אותה לרגע. לאחר המלחמה הגיעה מוד לצרפת שם נפגשו והודיעו בריאיון לעיתון שהתחתנו ויחיו את חייהם המשותפים בגרמניה.
עלילה > ברוסיה

גרגורי ולב פשקוב הם שני אחים העובדים במפעל. גרגורי פוגש את קתרינה, נערה שנרדפת על ידי המשטרה. לאחר שהוא מבין שאין לה בית אחר הוא מביא אותה לביתם. גרגורי מרגיש שהתאהב בה אך לרוע מזלו היא התאהבה באחיו.
גריגורי הצליח לאסוף כסף כדי לממש את חלומו, לנסוע לארצות הברית בתקווה שימצא עבודה שם וכך יוכל לשלוח כסף ללב שייסע גם הוא, אבל כשכבר נמצא על הרציף של האונייה מתברר לו שאחיו מבוקש על ידי המשטרה באשמת רצח שוטר ובהחלטה של רגע נותן לו את דרכונו ואת הכסף שאסף. כשהוא חוזר, קתרינה אומרת לו שהיא בהריון מלב. לאחר שפרצה המלחמה גרגורי נקרא להתגייס לצבא וקתרינה משכנעת אותו להתחתן איתה כדי שתוכל מהצבא קצבה קבועה כאשת חייל. בסוף המלחמה גרגורי משתתף במהפכה נגד הצאר והופך להיות מראשי המהפכנים ועוזרו של לנין. לבסוף הוא מממש את אהבתו לקתרינה ששכחה את אהבתה ללב ולשניים נולדה בת.
עלילה > באמריקה

לאחר שלב הגיע לאמריקה הוא מסתבך עם ג'וזף ויאלוב, עבריין רוסי עשיר. ויאלוב מתרשם מלב ולוקח אותו להיות נהגו האישי. לב התקרב לבתו, אולגה, שהייתה מאורסת לגאס בנו של הסנאטור ומכניסה להריון. כשויאלוב מגלה זאת הוא מחייב אותו להתחתן איתה אפילו שהיא מאורסת לגאס וממנה אותו לאחראי על המועדונים שלו שם לב נואף עם אחת הבחורות. ויאלוב מעבירו לבית חרושת שם נתפס נואף שוב עם בחורה. ויאלוב מחליט להעניש את לב ולשלוח אותו למלחמה. לב נשלח לרוסיה שם הוא פוגש את אחיו גרגורי שאומר לו שיש לו בן. לב לא מגלה עניין להישאר קרוב למשפחתו וחוזר לאמריקה. לויאלוב מתברר שהבחורה איתה שכב לב התעברה. לאחר ריב קשה לב הורג את ויאלוב ומגיע לאולגה עם הצעה שאם תסכים לחזור אליו ולאמר למשטרה שלא הוא הרג את ויאלוב, ישמור על הון המשפחה במקום ויאלוב. אולגה אכן מסכימה וחוזרת אליו.
דמויות > הוולשים > משפחת וליאמס

דייוויד וילאמס: אבי המשפחה. בעברו כורה וכעת מנהל את האיגוד המקצועי של כורי העיירה באברויין. סוציאליסט ודתי מאוד. מכונה "דיי יוניון".
קארה וילאמס: אשתו של דייוויד. מנהלת את משק בייתה בנאמנות. מכונה "גברת דיי יוניון".
בילי וילאמס: בנם של דייוויד וקארה ואחיה של אתל. כורה פחם במכרה העיירה. מכונה "בילי עם ישו".
אתל וילאמס: בתם של דייוויד וקארה ואחותו של בילי. סוכנת משק הבית של הרוזן פיצהרברט.
דמויות > משפחת פיצהרברט

אדוארד פיצהרברט: רוזן אברויין ואחד האנשים העשירים בבריטניה. מכונה "פיץ".
מוד פיצהרברט: אחותו של אדווארד. פמיניסטית מושבעת ופעילה פוליטית.
הנסיכה ביאה: נסיכה רוסית אשר התחתנה עם הרוזן פיצהרברט.
הנסיך אנדרי: אחיה של הנסיכה ביאה. בעל אדמות רבות ברוסיה.
דמויות > הגרמנים > משפחת פון אולריך

אוטו פון אולריך: אציל עשיר ממוצע פרוסי שגריר נודד ויועץ קרוב לקייזר.
וואלטר פון אולריך: בנו של אוטו. נספח צבאי בשגרירות גרמניה לונדון.
רוברט פון אולריך: נספח צבאי בשגרירות אוסטריה בלונדון. בן דודו של וואלטר חלק מהצד האוסטרי במשפחת פון אורליך והיורש של כל אדמות פון אורליך. הומוסקסואל.
דמויות > האמריקאיים > משפחת דיואר

סנאטור קמרון דיואר
אורסלה דיואר: אשתו
גאס דיואר: בנם
דמויות > האמריקאיים > משפחת ויאליוב

ג'וזף ויאלוב: איש עסקים
לנה ויאלוב: אשתו
אולגה: ביתם
ביקורות

הספר התקבל בביקורות טובות לרוב. הוא זכה בשבחים על הדיוק ההיסטורי והסיקור הנרחב, אך בו בעת הביקורות קבעו שמערכות היחסים המתוארות בספר, מביכות ומאולצות. הספר שוזר את דמויותו הדמיוניות באירועים היסטוריים שהתרחשו במציאות.
הספר זכה לביקורות חיוביות מצד הקוראים לדוגמה באתר Goodreads הספר קיבל ציון של כ-4.3 על ידי כ-300,000 מצביעים.
הספר זכה כרומן ההיסטורי הטוב ביותר לשנת 2010 על פי בחירת הקהל באתר Goodreads.
הערות שוליים

↑  The Winners of the 2010 Goodreads Choice Awards!, Goodreads
| --- | --- |
בקרת זהויות :  MusicBrainz work: 92493a05-2909-4a81-8d27-1b12235aabe7
אריק ינקו

אריק ינקו (נולד ב-21 בדצמבר 1991) הוא כדורגלן ישראלי המשחק בעמדת השוער בהפועל ראשון לציון.
קריירה

ינקו התחיל את הקריירה שלו במחלקת הנוער של הפועל תל אביב, ולזכותו 14 הופעות במדי נבחרת הנוער של ישראל. בעונת 2008/2009 שיחק בקבוצת הנוער של הפועל תל אביב, ובמקביל שימש כשוער שלישי בקבוצה הבוגרת. ב-4 במאי 2009 ערך את הופעת הבכורה שלו בליגת העל, בניצחון 2–1 נגד מכבי פתח תקווה, כאשר נכנס במקום יניב מזרחי, שפתח בהרכב בעקבות הרחקתו של וינסנט אניימה במשחק הקודם והורחק בעצמו בדקה ה-80 של המשחק. בשתי העונות שלאחר מכן המשיך לשחק בקבוצת הנוער, ופתח בהרכב הקבוצה הבוגרת בשני משחקים בגביע הטוטו.
בקיץ 2011 הושאל להכח עמידר רמת גן מהליגה הלאומית, ובמדיה שיחק שנתיים. ביוני 2013 שימש כשוער שלישי בסגל הנבחרת הצעירה באליפות אירופה לנבחרות צעירות שנערכה בישראל, אך לא רשם דקות משחק במדי הנבחרת.
בקיץ 2013 הושאל להפועל רעננה, העולה החדשה לליגת העל. במהלך העונה הסתכסך שוערה הראשון של הקבוצה, גל ניר, עם ראשי המועדון, וינקו קיבל את חולצת ההרכב ורשם 13 הופעות בליגת העל. בסיום העונה הסתיים חוזהו בהפועל תל אביב וינקו חתם על חוזה חדש בהפועל רעננה. הוא שימש כשוער הראשון גם בתחילת עונת 2014/2015, אך בנובמבר 2014 פרק את הכתף בחימום לפני המשחק מול מכבי נתניה וכתוצאה מכך עבר ניתוח שהשבית אותו עד לסיום העונה. בעונת 2015/2016 חזר לעמדת השוער הראשון של הקבוצה, והגיע עמה לפלייאוף העליון לראשונה בתולדותיה.
ב-16 במאי 2017 חזר לקבוצת נעוריו הפועל תל אביב, לאחר שירדה לליגה הלאומית, וחתם לשלוש עונות במועדון. בעונת 2017/2018 שימש כשוער הראשון של הקבוצה ועלה עמה בחזרה לליגת העל, לאחר שסיימה במקום הראשון בליגה הלאומית. לאחר המחזור הראשון של עונת 2018/2019, בו הפסידה הקבוצה 1–2 להפועל חדרה, הוא איבד את מקומו בהרכב לרובי לבקוביץ' ולא שיחק עד תום העונה. ב-27 ביוני 2019 האריך את חוזהו בהפועל תל אביב עד 2023. את עונת 2019/2020 החל כשוער שני, אך במהלך העונה תפס את מקומו של יואב ג'ראפי בהרכב הראשון. בסך הכול ערך בעונה זו 14 הופעות בליגת העל, ובסופה שוחרר מהמועדון.
ב-20 ביולי 2020 חתם לעונה אחת במכבי פתח תקווה.
ב-5 ביוני 2022 חתם לעונה אחת במכבי בני ריינה.
ב-12 ביולי 2023 חתם בהפועל אום אל פאחם.
ב-26 ביוני 2024 חתם בהפועל ראשון לציון.
הערות שוליים

↑  זאב גולדשמיט, הפועל רעננה: אריק ינקו גמר את העונה, באתר ynet, 22 בנובמבר 2014
↑  הפועל תל אביב: אריק ינקו חתם לשלוש עונות, באתר וואלה, 16 במאי 2017
↑  שירי אלג'ם, ‏סיבוב פרסה: ינקו האריך חוזה בהפועל ת"א, באתר ערוץ הספורט, 27 ביוני 2019
↑  עמית קרקו, ‏אריק ינקו חתם במכבי פ"ת, גם מגן שמאלי הצטרף, באתר ONE‏, 20 ביולי 2020
↑  רענן ברנובסקי‏, עם סעיף יציאה למכבי חיפה: בני ריינה החתימה את אריק ינקו, באתר וואלה, 5 ביוני 2022
Sincerely (אלבום של קאלי אוצ'יס)

Sincerely הוא אלבום האולפן החמישי של הזמרת-יוצרת האמריקאית קאלי אוצ'יס. האלבום יצא לאור ב-2025, בהוצאת חברות התקליטים קפיטול רקורדס.
רקע

לאחר יציאת אלבום האולפן הרביעי שלה והאלבום השני בשפה הספרדית Orquídeas בינואר 2024, כמו גם מהדורת הדלוקס Orquídeas Parte 2. הודיעה אוצ'יס כי האלבום הבא שלה מוכן בראיון עם בילבורד ב-4 ביוני 2024. היא עוד התגרה באלבום שעתיד לצאת מאוחר יותר באותו שבוע בטקס Billboard Mujeres Latinas en la Música. ב-17 במרץ 2025, אוצ'יס הכריזה על שם האלבום בסרטון ברשתות החברתיות שמראה אותה כותבת מכתב בחדר מואר נרות כשהיא לובשת בגדי שינה.  היא הכריזה במקביל על שותפותה עם חברת התקליטים האמריקאית Capitol Records והיו"ר שלה, טום מארס.
הזמרת חשפה כי "אירוע משנה חיים" שימש השראה לאלבומה החדש, אך לא חשפה כל פרטים לגביו. לדברי אוצ'יס, בכנות עוסקת ב"מורכבות החיים" ובניסיון "למצוא שמחה בחיים למרות העולם", "להעריך כל רגע ולא לקחת את החיים כמובן מאליו". זה מסמן את גוף העבודה הכי "קיומי", "ישר" ו"יפה" שלה עד כה, אבל עבורה באופן אישי, זה הולך להיות "המשמעותי והמשפיע ביותר". בהאזנה חזרה לאלבום לאחר השלמתו, הזמרת הבחינה בדברים רבים במילותיו "המגבשות במלואן" את איך שהיא הרגישה ברגע זה. היא הרגישה שהיא חוזה את מה שעומד לקרות אחר כך וזה ריפא אותה.
היסטוריית יציאות לאור

| אזור | תאריך יציאה | פורמט (ים) | חברת תקליטים | הערות |
| --- | --- | --- | --- | --- |
| כלל העולם | 28 ביוני 2024 | הורדה דיגיטלית • הזרמת מוזיקה • תקליטור • תקליט | קפיטול |  |